Sodba Splošnega sodišča (četrti senat) z dne 10. februarja 2021 – Şanli/Svet

(Zadeva T‑157/19)

„Skupna zunanja in varnostna politika – Omejevalni ukrepi, sprejeti proti nekaterim osebam in subjektom v okviru boja proti terorizmu – Zamrznitev sredstev – Seznam oseb, skupin in subjektov, za katere velja zamrznitev sredstev in gospodarskih virov – Ohranitev imena tožeče stranke na seznamu – Obveznost obrazložitve“

1. Sodni postopek – Vloga, s katero se postopek začne – Formalne zahteve – Označitev predmeta spora – Kratek povzetek navajanih razlogov – Abstraktna navedba – Nedopustnost – Prožna razlaga (Poslovnik Splošnega sodišča, člen 76(d)) (Glej točki 24 in 25.)

2. Akti institucij – Obrazložitev – Obveznost – Obseg – Posebni omejevalni ukrepi zoper nekatere osebe in organizacije v okviru boja proti terorizmu – Zamrznitev sredstev – Minimalne zahteve (člen 296, drugi odstavek, PDEU; Listina Evropske unije o temeljnih pravicah, člen 41(2)(c); Skupno stališče Sveta 2001/931; Sklep Sveta (SZVP) 2019/25; Uredba Sveta št. 2580/2001 in Uredba Sveta št. 2019/24) (Glej točke od 36 do 40.)

3. Skupna zunanja in varnostna politika – Posebni omejevalni ukrepi zoper nekatere osebe in organizacije v okviru boja proti terorizmu – Zamrznitev sredstev – Obveznost obrazložitve – Obseg – Obrazložitev razlogov – Ohranitev imena tožeče stranke na spornih seznamih na podlagi njene povezanosti s PKK in opredelitve zadnjenevadene kot skupine ali subjekta, ki je izvršil teroristična dejanja – Razglasitev ničnosti aktov Sveta, na podlagi katerih je bila PKK med letoma 2014 in 2017 ponovno vpisana na sezname zamrznitve sredstev – Nezadostna obrazložitev (člen 296 PDEU; Sklep Sveta (SZVP) 2019/25; Uredba Sveta 2019/24) (Glej točke od 53 do 56 in od 60 do 64.)

4. Sodni postopek – Vloga, s katero se postopek začne – Formalne zahteve – Označitev predmeta spora – Odškodninski zahtevek, prvič podan v repliki – Nedopustnost (člena 268 PDEU in 340 PDEU; Poslovnik Splošnega sodišča, člen 76(c)) (Glej točke od 70 do 72.)

Predmet

Prvič, tožba na podlagi člena 263 PDEU za razglasitev ničnosti Sklepa Sveta (SZVP) 2019/25 z dne 8. januarja 2019 o spremembi in posodobitvi seznama oseb, skupin in subjektov, za katere se uporabljajo členi 2, 3 in 4 Skupnega stališča 2001/931/SZVP o uporabi posebnih ukrepov za boj proti terorizmu, in razveljavitvi Sklepa (SZVP) 2018/1084 (UL 2019, L 6, str. 6), in Izvedbene uredbe Sveta (EU) 2019/24 z dne 8. januarja 2019 o izvajanju člena 2(3) Uredbe (ES) št. 2580/2001 o posebnih omejevalnih ukrepih za nekatere osebe in subjekte zaradi boja proti terorizmu ter razveljavitvi Izvedbene uredbe (EU) 2018/1071 (UL 2019, L 6, str. 2), v delu, v katerem se nanašajo na tožečo stranko, in drugič, tožba na podlagi člena 268 PDEU za nadomestilo škode, ki naj bi tožeči stranki domnevno nastala zaradi teh aktov.

Izrek

1. Sklep Sveta (SZVP) 2019/25 z dne 8. januarja 2019 o spremembi in posodobitvi seznama oseb, skupin in subjektov, za katere se uporabljajo členi 2, 3 in 4 Skupnega stališča 2001/931/SZVP o uporabi posebnih ukrepov za boj proti terorizmu, in razveljavitvi Sklepa (SZVP) 2018/1084 ter Izvedbena uredba Sveta (EU) 2019/24 z dne 8. januarja 2019 o izvajanju člena 2(3) Uredbe (ES) št. 2580/2001 o posebnih omejevalnih ukrepih za nekatere osebe in subjekte zaradi boja proti terorizmu ter razveljavitvi Izvedbene uredbe (EU) 2018/1071, se razglasita za nična v delu, v katerem se nanašata na Dalokaya Şanlija.

2. Tožba se v preostalem zavrne.

3. Svetu Evropske unije se naloži, da poleg svojih stroškov nosi tudi stroške D. Şanlija